ປະທານາທິບໍດີ ໂອບາມາ ຮຽກຮ້ອງໃຫ້ສະພາ ຍຸຕິສະພາບການບໍ່ໄປບໍ່ມາ (ເບິ່ງວີດີໂອ)
ທ່ານໂອບາມາ ຮຽກຮ້ອງໃຫ້ລັດຖະສະພາ ຍຸຕິສະພາບການບໍ່ໄປບໍ່ມາ ແລະຮັບຜ່ານລະບຽບການ ທີ່ຈະກຳຈັດອິດທິພົນຂອງເງິນ ຢູ່ໃນການເມືອງ.
ປະທານາທິບໍດີສະຫະລັດ ທ່ານບາຣັກ ໂອບາມາ ຮຽກຮ້ອງໃຫ້ບັນດາສະມາຊິກລັດຖະ ສະພາຍຸຕິສະພາບການບໍ່ໄປບໍ່ມາ ແລະຮັບຜ່ານລະບຽບການທີ່ຈະກຳຈັດອິດທິພົນຂອງ ເງິນຢູ່ໃນການເມືອງຂອງສະຫະລັດ ໃນຄຳປາໄສປະຈຳສັບປະດາຂອງທ່ານ ໃນວັນເສົາມື້ນີ້ ທ່ານໂອບາມາກ່າວວ່າ ທ່ານໄດ້ ຕົກເປັນເປົ້າໃນການໃນການໃຊ້ວິທີຂັດຂວາງໂດຍສະມາຊິກລັດຖະສະພາ ກ່ຽວກັບການ ແຕ່ງຕັ້ງຜູ້ພິພາກສາ ແລະຂ້າລັດຖະການພົນລະເຮືອນເຂົ້າກຳຕຳແໜ່ງຕ່າງໆ ທ່ານເວົ້າ ວ່າ ປະຊາຊົນອະເມຣິກັນສົມຄວນຈະໄດ້ຮັບ ໃນສິ່ງທີ່ດີໄປກວ່າ ສະພາບການບໍ່ໄປບໍ່ມາ ແລະເກມການເມືອງ ແລະທ່ານໄດ້ຮຽກຮ້ອງໃຫ້ລັດຖະສະພາສະຫະລັດຮັບຜ່ານລະບຽບ ການທີ່ມອບໝາຍໃຫ້ມີການລົງຄະແນນກ່ຽວກັບຜູ້ທີ່ຖືກແຕ່ງຕັ້ງທຸກໆທ່ານພາຍໃນເວລາ 90 ມື້ ນອກນັ້ນທ່ານໂອບາມາ ຍັງໄດ້ຮຽກຮ້ອງໃຫ້ມີການອອກກົດໝາຍ ຫ້າມບໍ່ໃຫ້ພວກເຈົ້າ ໜ້າທີ່ໄດ້ຮັບເລືອກ ຊື້ຮຸ້ນໃນອຸສາຫະກຳທີ່ພວກທ່ານຮັບຜິດຊອບ ທ່ານເວົ້າວ່າ ນອກ ນັ້ນກົດໝາຍດັ່ງກ່າວ ຍັງຈະຕ້ອງຫ້າມບໍ່ໃຫ້ພວກທີ່ໃຫ້ເງິນສະໜັບສະໜຸນ ໃນການໂຄ ສະນາຫາສຽງສະມາຊິກສະພາຈາກການວິ່ງເຕັ້ນ ໃຫ້ສະມາຊິກສະພາອອກກົດໝາຍໃດ ນຶ່ງ ປະທານາທິບໍດີໂອບາມາກ່າວວ່າ ມັນເຖິງເວລາແລ້ວທີ່ພວກຜູ້ນຳໃນວໍຊິງຕັນຈະເລີ່ມແກ້ໄຂ ບັນຫາຕ່າງໆທີ່ມີຄວາມສຳຄັນເຊັ່ນການປັບປຸງດ້ານເສດຖະກິດ ໃນຄຳປາໄສຕອບຂອງພັກຣີພັບບລີກັນນັ້ນ ສະມາຊິກສະພາສູງ Marco Ru-bio ຈາກລັດ ຟລໍຣິດາກ່າວວ່າມີຄວາມຫຼຸດໂຕນຫຼາຍຂຶ້ນລະຫວ່າງພວກຄົນຮັ່ງແລະພວກຄົນທຸກແລະທ່ານ ໄດ້ຖິ້ມໂທດກ່ຽວກັບເລື່ອງນີ້ ໃສ່ປະທານາທິບໍດີສະຫະລັດ ທ່ານເວົ້າວ່າ ປະທານາທິບໍດີໂອບາມາ ແມ່ນດຳເນີນນະໂຍບາຍການເມືອງແບບ ແບ່ງແຍກ ໂດຍມີເນື້ອໄນວ່າມີຊ່ອງທາງດຽວທໍ່ນັ້ນສຳລັບຜູ້ຄົນທີ່ຈະປີນຂັ້ນໃດເສດຖະກິດຂຶ້ນໄປໄດ້ນັ້ນ ກໍຄືຕ້ອງໄດ້ດຶງຜູ້ອື່ນລົງ ທ່ານເວົ້າວ່າຊ່ອງທາງທີ່ດີທີ່ສຸດທີ່ຈະປັບປຸງເສດຖະກິດກໍຄືອ້າແຂນ ຮັບເອົາລະບົບວິສາຫະກິດເສລີຂອງອະເມຣິກັນ